คาร์ล ฟ็อน ฮาพส์บวร์ค

คาร์ล ฟ็อน ฮาพส์บวร์ค (; พระนามส่วนพระองค์: คาร์ล ทอมัส โรเบิร์ต มาเรีย ฟรานซิสกุส เกออร์ค บาห์นัม (); ประสูติ 11 มกราคม ค.ศ. 1961) เป็นนักการเมืองชาวออสเตรียและประมุขแห่งราชวงศ์ฮาพส์บวร์ค-ลอแรน อดีตราชวงศ์ของราชบัลลังก์ออสเตรีย-ฮังการีที่ถูกยุบเลิกแล้วAในฐานพลเมืองออสเตรีย พระองค์มีพระนามตามกฎหมายว่า คาร์ล ฮาพส์บวร์ค-โลทริงเงิน ()

คาร์ลเป็นพระโอรสในอ็อทโท ฟ็อน ฮาพส์บวร์คกับเจ้าหญิงเรกีนาแห่งซัคเซิน-ไมนิงเงิน และพระราชนัดดาในจักรพรรดิคาร์ลที่ 1 จักรพรรดิองค์สุดท้ายแห่งออสเตรีย-ฮังการี พระองค์เป็นประมุขและผู้ได้รับเครื่องราชอิสริยาภรณ์ขนแกะทองคำออสเตรีย คาร์ล ฮาพส์บวร์คเคยดำรงตำแหน่งเป็นสมาชิกรัฐสภายุโรปจากพรรคประชาชนออสเตรีย (1996–1999) พระองค์เป็นที่รู้จักจากการสนับสนุนสหภาพยุโรปและยังเป็นผู้อุทิศให้กับขบวนการรวมชาติยุโรป

อาชีพของคาร์ล ฮาพส์บวร์คมุ่งเน้นไปที่ประเด็นการปกป้องมรดกทางวัฒนธรรมจากภัยคุกคามต่าง ๆ เช่น ความขัดแย้งทางอาวุธและภัยพิบัติทางธรรมชาติ พระองค์เป็นประธานองค์กรคุ้มครองวัฒนธรรม Blue Shield International ตั้งแต่ ค.ศ. 2008 จนถึงเดือนสิงหาคม ค.ศ. 2020 ใน ค.ศ. 1992/1993 พระองค์เป็นพิธีกรรายการเกมโชว์ทางโทรทัศน์กับสถานีโทรทัศน์สาธารณะ ORF ของออสเตรีย ซึ่งมีชื่อรายการว่า Who Is WhoAnsichtssache: Ranking der Absonderlichkeiten im ORF , 27 December 2005

พระชนม์ชีพช่วงต้นและภูมิหลัง
คาร์ล ฮาพส์บวร์คประสูติในวันที่ 11 มกราคม ค.ศ. 1961 ที่ชตาร์นแบร์ค รัฐบาวาเรีย พระองค์ได้รับบัพติศมาที่เพอกิง รัฐบาวาเรีย ในฐานะอาร์ชดยุกคาร์ลแห่งออสเตรีย () ซึ่งเป็นพระนามที่บันทึกลงในบันทึกบัพติศมา

ตอนที่พระองค์ประสูติ พระบิดามีสถานะไร้สัญชาติโดยพฤตินัย และถือครองหนังสือเดินทางทูตสเปน (พระองค์เติบโตในประเทศสเปน) ส่วนพระมารดาเป็นพลเมืองเยอรมัน พระองค์ถูกเนรเทศจากออสเตรียในช่วงต้นชีวิต เช่นเดียวกับพระบิดาและพี่น้อง อย่างไรก็ตาม ภายหลังศาลปกครองของออสเตรียได้ตัดสินว่าการยื่นขอกลับเข้าประเทศนั้นถูกต้องตามกฎหมาย และพระราชวงศ์ของพระองค์ได้รับอนุญาตให้เข้าประเทศด้วยวีซ่าในเดือนมิถุนายน ค.ศ. 1966

ตำแหน่งราชวงศ์ฮาพส์บวร์คและพระบุตร
ใน ค.ศ. 1961 อ็อทโท ฟ็อน ฮาพส์บวร์ค พระบิดาของคาร์ล สละการอ้างสิทธิ์ราชบัลลังก์ออสเตรียที่ถูกยุบเลิก เนื่องจากเงื่อนไขทางกฎหมายที่จำเป็นสำหรับการได้รับอนุญาตกลับมายังออสเตรีย คาร์ลไม่ใช้ตำแหน่งทางบรรพบุรุษของเขา เพราะในฮังการีและออสเตรีย แม้แต่การใช้ตำแหน่งทางบรรพบุรุษอย่างไม่เป็นทางการก็ไม่ได้รับอนุญาต ซึ่งแตกต่างจากประเทศส่วนใหญ่ในยุโรป

 ครอบครัวและชีวิตสมรส 

อาร์ชดยุกคาร์ลทรงประทับอยู่ที่เมืองซาลส์บูร์กตั้งแต่ปีพ.ศ. 2524 วันที่31 มกราคม พ.ศ. 2536 พระองค์ทรงอภิเษกสมรสกับบารอนเนสฟรานเซสก้า แห่งทิสเซน-บอร์เนอมิสซา ซึ่งเป็นพระธิดาองค์เดียวในบารอนฮันส์ เฮ็นริค แห่งทิสเซน-บอร์เนอมิสซาและพระชายาองค์ที่ 2 ฟีโอน่า แคมป์เปล วอล์เตอร์ ซึ่งเป็นนางแบบชื่อดังของอังกฤษในยุคปี1950s และ 1960s ทั้งสองพระองค์ทรงเข้าพิธีอภิเษกสมรส ณ มหาวิหารมาเรียเซลล์บาซิลิก้า เมืองสตีเรีย ประเทศออสเตรีย

ทั้งสองพระองค์มีพระราชธิดา 2พระองค์ และพระราชโอรส 1 พระองค์ ดังนี้
 อาร์ชดัชเชสเอเลโอโนเรอ เยเลน่า มาเรีย เดล พิล่าร์ ไอโอน่าแห่งออสเตรีย ประสูติเมื่อวันที่ 28 กุมภาพันธ์ พ.ศ. 2537

 อาร์ชดยุกแฟร์ดีนันท์ โซโวนีเมียร์ มาเรีย บาร์ลธัส เคียธ ไมเคิล ออทโท แอนตัล แบนัม ลีโอนาร์ดแห่งออสเตรีย ประสูติเมื่อวันที่ 21 มิถุนายน พ.ศ. 2540 ทรงเป็นรัชทยาทอันดับ 2 ของราชบัลลังก์อิมพีเรียลออสเตรีย-ฮังการี ในราชสกุลฮาพส์บวร์ค-ลอร์เรน (Habsburg-Lorraine)

 อาร์ชดัชเชสโกลเรีย มาเรีย บ๊อกดาน่า พาโลม่า เรจิน่า ฟีโอน่า กาเบรียลล่าแห่งออสเตรีย ประสูติเมื่อวันที่ 15 ตุลาคม พ.ศ. 2542

 อ้างอิง 

แหล่งข้อมูลอื่น


 Adjutant General of the House of Habsburg 

หมวดหมู่:ผู้อ้างสิทธิในราชบัลลังก์ 
หมวดหมู่:อาร์ชดยุกแห่งออสเตรีย
หมวดหมู่:เจ้าชายฮังการี
หมวดหมู่:ราชวงศ์ฮาพส์บวร์ค-ลอแรน
หมวดหมู่:จักรพรรดิออสเตรีย
หมวดหมู่:พระมหากษัตริย์ฮังการี
หมวดหมู่:พระมหากษัตริย์โบฮีเมีย
หมวดหมู่:บุคคลจากรัฐไบเอิร์น
หมวดหมู่:ผู้อ้างสิทธิในราชบัลลังก์
หมวดหมู่:รัชทายาทผู้มีสิทธิโดยตรงที่ไม่เคยสืบราชสันตติวงศ์